31.5.2023
FI
Euroopan unionin virallinen lehti
L 141/41
LIITE
EUROOPAN UNIONIN JA JAPANIN VÄLISEN SIVIILI-ILMAILUN TURVALLISUUTTA KOSKEVAN SOPIMUKSEN OSAPUOLTEN SEKAKOMITEA Työjärjestys
1 kohta Määritelmät Tässä Euroopan unionin ja Japanin välisen siviili-ilmailun turvallisuutta koskevan sopimuksen 11 artiklan 3 kohdan nojalla tehdyssä työjärjestyksessä tarkoitetaan: — ’osapuolella’ Euroopan unionia tai Japania; — ’osapuolilla’ Euroopan unionia ja Japania.
2 kohta Puheenjohtaja ja kokoonpano 1.
Sekakomitean puheenjohtajina toimivat yhdessä Euroopan unionin edustaja ja Japanin edustaja, jäljempänä ’puheenjohtajat’. 2.
Euroopan unionia edustaa sekakomiteassa Euroopan komissio, jota avustaa Euroopan unionin lentoturvalli­ suusvirasto, yhdessä Euroopan unionin jäsenvaltioiden ilmailuviranomaisten kanssa. 3.
Japania edustaa sekakomiteassa ulkoministeriö ja/tai Japanin edustusto Euroopan unionissa yhdessä maa-, infrastruktuuri-, liikenne- ja matkailuministeriön kanssa.
3 kohta Kokoukset 1.
Sekakomitea kokoontuu säännöllisin väliajoin jommankumman osapuolen pyynnöstä.
2.
Kokouspaikkana on mahdollisuuksien mukaan vuorotellen Bryssel ja Tokio.
Vaihtoehtoisesti on mahdollista järjestää keskusteluja videoneuvotteluna.
Videoneuvottelujen aikana hyväksytyillä päätöksillä ja suosituksilla on sama arvo kuin fyysisissä kokouksissa hyväksytyillä päätöksillä ja suosituksilla.
Kun osapuolet ovat sopineet kokouksen ajankohdasta ja paikasta, Euroopan unionin osalta Euroopan komissio ja Japanin osalta ulkoministeriö kutsuvat kokouksen koolle. 3.
Elleivät puheenjohtajat muuta päätä, sekakomitean kokoukset eivät ole julkisia.
Puheenjohtajien yhteisellä suostumuksella voidaan kokousten jälkeen julkaista lehdistötiedote. 4.
Kokoukset pidetään ja asiakirjat laaditaan englanniksi.
Tulkkauksesta tai kääntämisestä toiselle kielelle aiheutuvista kuluista vastaa sitä pyytänyt osapuoli.
4 kohta Valtuuskunnat 1.
Osapuolet ilmoittavat ennen kutakin kokousta toisilleen valtuuskuntiensa suunnitellun kokoonpanon ja nimeävät puheenjohtajansa. 2.
Puheenjohtajat voivat tapauskohtaisesti päättää ulkopuolisten osallistujien kutsumisesta sekakomitean kokouksiin antamaan tietoja tietyistä aiheista tai toimimaan tarkkailijoina.